Ing taun 2007, Soo-Hyun miwiti debut pisanane ing televisi kanthi main ing filem Kimchi Smile Cheese. Panampilane kang sukses iku, ndadekake dhèwèké éntuk kapitayan main dadi paraga utama ing filem Jungle Fish ing taun 2008. Ing filem iku, dhèwèké dipasangake karo Park Bo Young. Taun 2009, Soo-Hyun main ing rong drama ya iku Will It Snow for Chrismast lan Father's House. Ing pungkasan taun 2009, Soo-Hyun resmi melu ing menejemen Keyeast Agency lan ngetokake offical website ing sasi Januari 2010. Nalika taun 2010, Soo-Hyun main ing drama Giant lan ngéntukake panghargaan SBS award minangka New Star Award. Kasuksesan iku kang ndadekake Soo-Hyun bisa kapilih main ing filem Dream High.[5] Ing filem Dream High, dhèwèké main barengan karo Bae Su Ji (Suzy), Taecyeon, Wooyoung, lan JOO. Sadurunge main drama, dhèwèké latian nyanyi lan latian nari ing JYP suwene telung sasi.[6]